ഇന്ത്യൻ സ്വാതന്ത്ര്യസമര കാലത്തെ കുറിച്ച് ഒരു കഥ കേട്ടിട്ടുണ്ട് . നമ്മുടെ പ്രഥമ പ്രധാനമന്ത്രിയായിരുന്ന ജഹവർലാൽ നെഹ്റുവിന്റെ പിതാവ് മോത്തിലാൽ നെഹ്റുവിനെ കുറിച്ചായിരുന്നു അത് . രാജ്യത്തെ ഏറ്റവും വലിയ ധനികരിൽ ഒരാളായിരുന്നു മോത്തിലാൽ നെഹ്റു . ഇന്ത്യക്ക് സ്വാതന്ത്ര്യം നൽകാൻ ബ്രിട്ടീഷുകാർ തയ്യാറല്ലെങ്കിൽ , ഇന്ത്യ എന്ന രാജ്യത്തെ തന്നെ വിലയ്ക്ക് നൽകുമോ എന്നായിരുന്നത്രെ മോത്തിലാൽ നെഹ്റുവിന്റെ ചോദ്യം . അതിനർത്ഥം , അത്രും സമ്പന്നനായിരുന്നു നെഹ്റു കുടുംബം എന്ന് തന്നെയാണ് . ഇന്നിപ്പോൾ ഇന്ത്യയിലെ ഏറ്റവും വലിയ പണക്കാരൻ മുകേഷ് അംബാനിയാണ് . തുടർച്ചയായി ഒമ്പതാം തവണയാണ് ഫോർബ്സ് മാസിക മുകേഷിനെ ഇന്ത്യയിലെ ഏറ്റവും വലിയ ധനികനായി തിരഞ്ഞെടുത്തിരിക്കുന്നത് . മുകേഷ് അംബാനിയുടെ ആസ്തി എന്ന് വച്ചാൽ ഒരു യൂറോപ്യൻ രാജ്യത്തിന്റെ മൊത്തം ആഭ്യന്തര ഉത്പാദനത്തിന് ( ജിഡിപി ) തുല്യമാണെന്നാണ് റിപ്പോർട്ട് . . . ഏതാണ് ആ രാജ്യം ?